Mar 11,2017
పారిశ్రామికోత్పత్తిలో 2.7 శాతం వృద్ధి
న్యూఢిల్లీ: దేశంలో పారిశ్రా మికోత్పత్తి క్రమంగా కోలుకుంటోంది. జనవరి మాసంలో మైనింగ్‌, తయారీ రంగాలు రాణిచండం, యంత్రపరికరాల ఉత్పత్తిలో పెరుగుదల కారణంగా దేశీయ పారిశ్రామికోత్పత్తిలో 2.7 శాతం వృద్ధి నమోదు అయింది. ఐఐపీ ఆధారంగా కొలిచే పారిశ్రామికోత్పత్తి గత ఏడాది జనవరిలో (-)1.6 శాతం ఉంది. అంతకు ముందు డిసెంబరు మాసంలో పెద్దనోట్ల రద్దు, నగదు లభ్యతలో కొరత కారణంగా మన్నికైన వినియోగదారు వస్తువుల విభాగంలో భారీ తగ్గుదల నమోదైంది. ఈ కారణంగా పారిశ్రామికోత్పత్తి సూచీ 0.4 శాతానికే పరిమితమైంది. ప్రస్తుత ఆర్థిక సంవత్సరం ఏప్రిల్‌ నుంచి జనవరితో ముగిసిన కాలంలో ఐఐపీి 0.6 శాతం వృద్ధిని మత్రమే నమోదు చేసుకుంది. జనవరిలో గనుల రంగం 5.3 శాతం, విద్యుత్‌ 3.9 శాతం, తయారీ రంగం 2.3 శాతం చొప్పున రాణించాయి.
మీ స్నేహితులకు రికమెండ్ చెయ్యండి